OpenLLM-France/wikimedia huggingface dataset:
# Fraissinet de Losera

Fraissinet de Losera (oficialament en francés Fraissinet-de-Lozère) es una anciana comuna occitana situada dins lo departament de Losera e la region d'Occitània, ancianament de Lengadòc-Rosselhon. Lo 1èr de genièr de 2016, venguèt una comuna delegada dins la comuna novèla de Pònt de Montverd - Sud Mont Losera.

## Administracion

Lista dels cònsols delegats successius :
| Periòde | Periòde | Identitat | Etiqueta | Qualitat |
| 2016 | 2020 | Jean-Pierre Allier ? | | |
| Totas las donadas son pas encara conegudas. |||||
Lista dels cònsols successius :
| Periòde | Periòde | Identitat | Etiqueta |
| 2001 | 31 de decembre 2015 | Jean-Pierre Allier | PS |
| | 2001 | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 228, totala: 233 :
| 1962 | 1968 | 1990 | 1999 | 2006 | 2007 | 2008 |
| | | Cercar | Cercar | 216 | 222 | 221 224 |
| 2009 | 2010 |
| 224 229 | 226 231 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Vejatz tanben

* Siti del conselh general de Losera (fr)

## Nòtas

* Portal de Lengadòc
# Joan Psycharis

Joan Psycharis (en grèc Γιάννης Ψυχάρης = Giannis Psycharis, en francés Jean Psychari), nascut en 1854 e mòrt en 1929, foguèt un lingüista grèc mai tanben ucraïnian de naissença, puei occitan e francés d'adopcion. Foguèt un autor e un promotor dau grèc modèrne dins sa varietat usuala, la dimotikí.

## Vida

Psycharis nasquèt d'una familha grèga a Odessa, en Ucraïna, dins l'estat de la Russia imperiala, en riba de la mar Negra.
Psycharis visquèt dins sa joventut a Marselha, puei durant la màger part de sa vida restèt a París ont l'empleguèron coma professor.

## Lo concèpte de diglossia

Es celèbre per aver creat en 1928 lo tèrme diglossia, que descriu la coexisténcia inegalitària de doas varietats lingüisticas dins una meteissa societat. Es vengut un concèpte fondamentau de la sociolingüistica a partir deis ans 1960.

## Lo desvolopament dau grèc modèrne

Psycharis tanben trabalhèt enormament per promòure lo grèc modèrne dins sa varietat usuala, la dimotikí, en oposicion amb la varietat arcaïzanta de la katharevousa qu'èra sola oficiala a aquela epòca. Dempuei 1976, la dimotikí a remplaçat la katharevousa dins l'usatge oficiau. L'òbra de Psycharis a laissat de traças dins la dimotikí actuala.
Psycharis prepausèt una ortografia que foguèt jamai adoptada largament, maugrat divèrs assais per la metre en circulacion durant lo sègle XX. Dins l'usatge orau de la dimotikí, prepausèt de privilegiar lei formas popularas e d'evitar lei formas tròp ancianas. Una partida de sei proposicions son restadas dins lo grèc estandard actuau, basat sus la dimotikí, e mai se i trobam tanben de formas classicizantas. Un celèbre manuau d'aprendissatge dau grèc per començaires, Ellinika Tora ("lo grèc ara"), utilizèt certanei suggessions de Psycharis coma ρ (r, rò) en luòc de λ (l, lambda) dins certanei mots qu'an conegut una evolucion fonetica populara, per exemple αδερφός = aderfos "fraire" en luòc de la forma classicizanta αδελφός = adelfos. Lo grèc estandard actuau accèpta pasmens lei doas formas per d'aqueu mot.

## Òbras

* PSYCHARIS Joan = PSICHARI Jean (1928) “Un pays qui ne veut pas de sa langue”, Mercure de France CCVII: 63-121

## Nòtas

* ↑ Psycharis, Joan = Psichari, Jean (1928) “Un pays qui ne veut pas de sa langue”, Mercure de France CCVII: 63-121
# Joan Pau Creissac

Joan Pau Creissac (Montpelhièr, 1955) es un escrivan occitan del país de Montpelhièr e un dels fondadors de l'ostal d'edicion Jorn. Es tanben viticultor a Montpeirós.

## Biografia

Comencèt l'escritura jove e ja en 1979 collaborava dins la revista Òc en i publicar divèrses tèxtes en pròsa e de poesias. Aprèp una novèla La polsa de las pèiras espelida en 1980, publiquèt son primièr recuèlh de poesias en 1988, Correspondéncia que li faguèt obtenir lo Prèmi Jaufre Rudèl en 1989.

## Bibliografia

* La polsa de las pèiras, novèla (1980)
* Correspondéncia, recuèlh de poesias (1988)
# Joan Pau Ferrèr

Joan Pau Ferrèr (en francés : Jean-Paul Ferré) qu'ei un escrivan d'expression gascona, neishut en Sent Gaudenç (Haut Comenge) en 1974. Coseranés peth pair e comengés pera mair, qu'ei er autor de dues novèles escrites en gascon coseranés: Eth arrestoth e Deman que't parlarè.
Desempuish 2014, qu'ei sòci de l'Institut d'Estudis Aranesi - Acadèmia Aranesa dera Lengua Occitana.
# Joan Peiròl

Joan Peiròl es una cançon de Lo Dalfin :
Ara s'envisquen li lumieras, scrasàas dal cèl, aval a l'orizont pian pian veu despareiser Iera, devino encar lo pòrt de Tolon La libertat es l'aire sul morre, aquesta mar es tot çò que ai l'aire e la tela, vòli dire, sies estat abituda, vida e pantalh Mòri per estre çò que eri, ma vida val la mia finicion, e dins lo cul aquel Emperi, tuchi i Engles e Napoleon Fraire de la mar, fraire de la còsta, l'aiga nos pòrta al nòste destin la libertat es l'aire e la vela, la libertat, l'onda e lo dalfin.
# Joan Pèir Basterretxe

Joan Pèir Basterretxe (en francés Jean-Pierre Basterrêche) es un armator, corsari, enterprenedor e òmi politic francés, basco o gascon neishut lo 19 de heurèr de 1762 à Baiona e mòrt lo 5 de genèr de 1827 au castèu de Biudòs (Lanas).
# Joan Pau I

Joan Pau I (nascut Albino Luciani lo 17 d'octobre de 1912, mòrt lo 28 de setembre de 1978) foguèt lo 263en papa de la Glèisa Catolica Romana.
En Itàlia es afectuosament escaissats pels fisèls Papa del Sorriso e Sorriso di Dio (papa del sorire e sorire de Dieu).

## Galariá fotografica

* L'ostal ont nasquèt Joan-Pau I, a Canale d'Agordo
* Lo cardenal Albino Luciani, patriarca de Venècia, recep la visita del papa Pau VI.
| Precedit per | Joan Pau I | Seguit per |
| Pau VI | Lista dels papas | Joan-Pau II |
# Joan Pau Verdier

Joan Pau Verdier es un chantaire occitan de Peirigòrd nascut lo 1 de belier de 1947 a Peireguers, e mòrt lo 20 de junh de 2020. Fuguet un daus mai coneguts de la reviscolada de la chançon occitana dins los ans 1970, fenomèn sonat Nòva Chançon (coma d'autres chantaires coma Claudi Martí, Patric, Maria Roanet, Mans de Breish...) parallèl a la Nova Cançó catalana.

## Òbra

Tanben fuguet un daus prumiers a estre editat per n'ostau de produccion nacionau (Philips) en 1973 emb lo disc Occitània sempre. Queu contracte emb Philips faguet un pauc polemica dins lo mitan occitanista, qu'a quela epòca qu’era considerat per quauqu’uns coma vendre son eime au diable parisenc…
Auei quela mentalitat es 'chabada e beucòp d’artistas occitans voldrián signar sus un label de dimension estatala, mas ben pauc zo pòden far ! Joan Pau Verdier contunha sa carriera; en particular, a revirat en lemosin de las numerosas chançons dau Léo Ferré e anima tots los diumencs a miegjorn n’emission occitana sus France Bleu Peirigòrd, quò se 'pela "Meitat chen, meitat pòrc" (en companhiá dau Marçau Peironin).
Escriguet la benda originala dau filme Istòria d'Adrian, de Joan Peire Denis.

## Discografia

* Occitània Sempre, 33t. : Philips, 1973.
* L'Exil, 33t. : Philips, 1974.
* Faits divers, 33t. : Philips, 1975.
* Vivre, 33t. : Philips, 1976.
* Tabou le chat, 33t. : Philips, 1977.
* Les nuages dans la tête, 33t. : Philips, 1978.
* Apollinaire Street, 45t. : Philips, 1979.
* Le Chantepleure, 33t. : Philips, 1980.
* Ballade d'Adrien, 45t. : Philips, 1981.
* Machita, 45t. : Philips, 1982.
* Plus rien à perdre, 45t. : Philips, 1983.
* Cinquième Saison, 33t. : Scalen'Disc, 1987.
* Pirouettes : Revolum, Concors Medias, 1992.
* Joan-Pau Verdier, les grandes chansons : Licence Phonogram, 1993.
* Vint ans aprèp : Revolum, Concors Media 7, 1993.
* Veilleur de sud, CD, 1996.
* La mémoire et Ferré, CD, 1996.

## Ligams videografics

** sus YouTube... mai de 21 documents subre en Joan Pau Verdier en picar coma clau Joan Pau Verdier
# Fòtbol Club dau Martegue

Lo Fòtbol Club dau Martegue (oficialament en francés Football Club de Martigues) es un club de fòtbol provençau de la vila dau Martegue. Foguèt creat 1921. Lo club jòga ara en Nacionau 2 francés.

## Lo Paumarés
###### Liga 2

* campions (1): 1993

## Liames extèrnes

* Lo site oficiau
* Portal de Provença
# Fürth

Fürth (prononciacion alemanda: [fʏʁt]; en francic oriental: Färdd) es una vila alemanda situada dins lo nòrd de Bavièra, dins lo districte administratiu de Franconia centrala. Es actualament contigüa amb la vila, mai importanta, de Nurembèrg, que los centres de totas doas localitats se tròban pas qu'a 7 km l'un de l'autre.
# Fórnoles

Fórnoles es un municipi de la província espanhòla de Teròl dins la Comunautat Autonòma d'Aragon.
# Făgăraș

Făgăraș (romanés), Fogaras (ongrés), Fogarasch (alemand), es una vila de Transilvània en Romania, dins lo județ de Brașov, qu'a lo títol de municipi, coma Brașov. Comptava 34 034 abitants en 2005.
Istoricament es lo municipi (centre administratiu locau) romanés, mentre que Brașov èra un municipi saxon e multietnic dau mesme județ, çò qu'explica lo fach que i a dos municipis per aqueu județ, mai si considèra que Brașov coma capluec.
Si situa sus la rota que mena de Brașov a Sibiu e joguèt un ròtle estrategic important, en particular per son castelar. Entre lei doas guèrras mondialas, Făgăraș siguèt lo capluec dau județ de Făgăraș.
# Ga

Un ga (var. gà, gaf, gas, gaselha, gat, gua, guà) ò una passadera es un endrech ont es possible de traversar un corrent d'aiga a pè, montat sus un animau ò en veïcul. Es generalament lo resultat d'un alargament dau liech que mena a una demenicion de la prefondor ò de la preséncia de ròcas duras que resistisson a l'erosion. Lei gas an una certana importància per leis activitats umanas e per leis animaus en generau car tènon un ròtle dins l'economia ò dins lei migracions. De mai, son sovent fòrça favorables a la pesca. Ansin, fòrça vilas e vilatges son estats fondats a l'entorn d'un ga.

## Liames intèrnes

* Ribiera.

## Nòtas e referéncias

* ↑ Lo Congrès Permanent de la Lenga Occitana, Dicod'Òc, cèrca « gué », consultat lo 22 d'aost de 2023, .
# Ga'anda

Lo ga'anda (o gabin) es una lenga chadica de la familha afroasiatica parlada en Nigèria.

## Localisacion

Lo ga'anda es parlat dins la zòna de govèrn local de Gombi dins l'Estat d'Adamawa$^,$.

## Classificacion

Lo ga'anda es una lenga chadica classada per Gravina (2014) dins la branca sud del biu-mandara, ont fa partida del grop tera.

## Referéncias

* 1 2 Ma Newman 1971, p. 1.
* ↑ Blench 2019, p. 31.
* ↑ Gravina 2014, p. 26-27.

## Fonts

* (en) Roxana Ma Newman, 1971, A Case Grammar of Ga'anda, tèsa, University of California at Los Angeles.
* (en) Roger Blench, 2019, An Atlas of Nigerian Languages
* (en) Richard Gravina, 2014, The phonology of Proto-Central Chadic: the reconstruction of the phonology and lexicon of Proto-Central Chadic, and the linguistic history of the Central Chadic languages, Utrecht LOT publications.
* Portal de las lengas
# Fórnols (Teròl)

Fórnols :
| Vista panoramica.Fórnols de Matarranya (Teròl). ||
| Comarca | Matarranya |
| Província | Teròl |
| Comunautat Autonòma | Aragon |
| Còde postal | 44650 |
| Superficia | 32,5 km$^2$ |
| Altitud | 706 m |
| Populacion | 102 ab. |
| Flume | Matarranya |
Fórnols es una comuna de la comunautat autonòma d'Aragon. Se tròba dens la província de Teròl e la comarca deu Matarranya. A 102 abitants (2011).
Aragon
# Fürher

Führer es un tèrme alemand que significa « cap » ò « guida ». Es subretot famós per aver designat Adolf Hitler durant lo sègle XX coma cap dau partit nazi e dau III$^{en}$ Reich. Aqueu títol èra un biais d'inscriure lo principi dau cap, una dimension constitutiva dau faissisme, dins lo foncionament deis institucions dau partit e de l'Estat alemand.

## Liames intèrnes

* Nazisme.
* Tresen Reich.

## Nòtas e referéncias

* ↑ Führerprinzip en alemand.
* ↑ (de) Adolf Hitler, Mein Kampf, t. 2, capítol 11.
# George Mallory

George Herbert Leigh Mallory (18 de junh de 1886, Mobberley - 9 de junh de 1924, Mont Everest) es un alpinista britanic. Interessat per l'alpinisme tre leis ans 1910, realizèt l'ascension dau Mont Blanc en 1911. En 1921, participèt a una expedicion de reconoissença britanica destinada a identificar un camin d'accès vèrs la cima dau Mont Everest. En setembre d'aquela annada, descurbiguèt lo Còl Nòrd e identifiquèt un passatge realizar l'ascension complèta. En 1922, en refusant l'utilizacion d'oxigèn, arribèt a 8 000 m d'altitud. Pasmens, una avalanca tuèt sèt Sherpas e Mallory foguèt accusat d'èsser responsable de la catastròfa.
Après aquela revirada, organizèt una campanha ais Estats Units per obtenir lei sòus necessaris a l'organizacion d'una expedicion novèla. Poguèt ansin participar a una expedicion novèla en 1924. Moriguèt durant l'ascension amb Andrew Irvine (1902-1924). Segon Noel Odell (1890-1987), lei dos òmes an probablament agantat la cima mai aquò es pas demostrat. Son cadabre foguèt descubèrt en 1999 per una expedicion estatsunidenca a 8 290 m sus la fàcia nòrd de la montanha. Una tombada grèva sembla a l'origina de la mòrt.

## Liames intèrnes

* Everest.
* Imalaia.

## Bibliografia

* (en) Jochen Hemmleb e Eric Simonson, Detectives on Everest: The 2001 Mallory and Irvine Research Expedition, The Mountaineers Books, 2001.

## Nòtas e referéncias

* ↑ (fr) Charlie Buffet, « À l'assaut des cimes », Le 1, n° 260, 14 d'aost de 2019.
* ↑ En 1933, un piolet apartenent a Irvine foguèt descubèrt a 8 460 m. En 1975, un alpinista chinés declarèt aver vist lo cadabre d'un alpinista britanic (Irvine ?) a proximitat de la cima mai aquò es pas confiermat.
# George Gershwin

George Gershwin :
| Profession: | Compositor |
| País: | Estats Units d'America |
| Data de naissença: | 26 de setembre de 1898 |
| Luòc de naissença: | Nòva York, Nòva York |
| Data de decès: | 11 de julhet de 1937 |
| Luòc de decès: | Hollywood, Califòrnia |
George Gershwin (n. en 1898, m.1937) foguèt un famòs compositor american de jazz.
# George H. W. Bush

George Herbert Walker Bush :
| President dels (país): | Estats Units |
| Periòde de govèrn: | 20 de genièr de 1989-20 de genièr de 1993 |
| Predecessor: | Ronald Reagan |
| Successor: | Bill Clinton |
| Data de naissença: | 12 de junh de 1924 |
| Luòc de naissença: | Milton, Massachusetts, Estats Units |
| Profession: | òme d'afars |
| Partit politic | Partit Republican |
George Herbert Walker Bush (12 de junh de 1924), 41$^{en}$ president dels Estats Units, paire del president George Walker Bush.
| Precedit per Ronald Reagan | President dels Estats Units 1989 - 1993 | Seguit per Bill Clinton |
v · m Cronologia dels presidents dels Estats Units dempuèi 1789 :
1789 : Washington
1797 : J. Adams
1801 : Jefferson
1809 : Madison
1817 : Monroe
1825 : J. Q. Adams
1829 : Jackson
1837 : Van Buren
1841 : W. H. Harrison
1841 : Tyler
1845 : Polk
1849 : Taylor
1850 : Fillmore
1853 : Pierce
1857 : Buchanan
1861 : Lincoln
1865 : A. Johnson
1869 : Grant
1877 : Hayes
1881 : Garfield
1881 : Arthur
1885 : Cleveland
1889 : B. Harrison
1893 : Cleveland
1897 : McKinley
1901 : T. Roosevelt
1909 : Taft
1913 : Wilson
1921 : Harding
1923 : Coolidge
1929 : Hoover
1933 : F. D. Roosevelt
1945 : Truman
1953 : Eisenhower
1961 : Kennedy
1963 : L. B. Johnson
1969 : Nixon
1974 : Ford
1977 : Carter
1981 : Reagan
1989 : G. H. W. Bush
1993 : Clinton
2001 : G. W. Bush
2009 : Obama
2017 : Trump
2021 : Biden :
Vejatz tanben : Istòria . Estats Units d'America . Ostal Blanc :
# George H. Hitchings

George Herbert Hitchings :
| Profession: | bioquimista |
| País: | Estats Units |
| Data de naissença: | 18 d'abriu de 1905 |
| Luòc de naissença: | Hoquiam, Estats Units |
| Data de decès: | 27 de febrièr de 1998 |
| Luòc de decès: | Chapel Hill, Estats Units |
George Herbert Hitchings (n. en 1905, m. en 1998) foguèt un bioquimista american. Recebèt lo Prèmi Nobel de Fisiologia o Medecina en 1988.
# George Harrison

George Harrison :
| Profession: | musician de rock |
| Data de naissença: | 25 de febrièr de 1943 |
| Luòc de naissença: | Liverpool, Reialme Unit |
| Data de decès: | 29 de novembre de 2001 |
| Luòc de decès: | Los Angeles, Califòrnia |
George Harrison, amb Paul McCartney, John Lennon e Ringo Starr, foguèt un musician del grop de rock britanic The Beatles. En solò, a agut tres tubes màgers, My Sweet Lord en 1971, Give Me Love (Give Me Peace on Earth) en 1973, e Got My Mind Set on You fin 1987, una represa de James Ray.
# George Maxwell Richards

George Maxwell Richards (n. 1931) engenhaire quimic e òme politic es l'actual president de Trinitat e Tobago.
| Precedit per Arthur Napoleon Raymond Robinson | Fichièr:T&T (Coat).PNG President de Trinitat e Tobago Dempuèi lo 17 de març de 2003 | Seguit per cap |
# George Michael

George Michael, nascut Georgios Kyriacos Panayiotou (en grèc: Γεώργιος Κυριάκος Παναγιώτου; Londres, 25 de junh de 1963 – Goring-on-Thames, Oxfordshire, 25 de decembre de 2016), foguèt un cantaire anglés. Comencèt sa carrièra musicala dins lo duo Wham! que coneguèt lo succès dins las annadas 1980. Entamenèt puèi en 1987 una carrièra de solista e son primièr album Faith marquèt una capitada e popularitat encara mai importanta mondialament. Ganhèt dos còps los Prèmis Grammy.

## Discografia

* Faith (1987)
* Listen Without Prejudice Vol. 1 (1990)
* Older (1996)
* Songs from the Last Century (1999)
* Patience (2004)
# George Hubert Wilkins

George Hubert Wilkins (31 d'octòbre de 1888, Hallett - 30 de novembre de 1958, Framingham) es un pilòt e geograf australian qu'es famós per son ròtle dins plusors expedicions d'exploracion menada en Artic e en Antartida. En particular, en 1928, participèt au premier vòl transartic e au premier vòl transantartic. En 1931, assaièt d'anar au Pòl Nòrd en utilizant un sosmarin mai foguèt blocat a 800 km de son objectiu.
Foguèt anoblit en 1928 après son vòl transartic.

## Liames intèrnes

* Antartida.
* Arctic.

## Bibliografia

* (en) Simon Nasht, The Last Explorer : Hubert Wilkins : Australia's Unknown Hero, Hodder Australia, 2005.
# Kuria

Lo kuria es una lenga banto parlada en Tanzania e al Kenya.

## Localizacion

Lo kuria, iγikúɾjá dins la lenga, es parlat principalament dins la Region de Mara al nòrd-oèst de Tanzania e tamben de l'autre costat de la frontière al Kenya, dins lo district Kuria de la Província de Nyanza.

## Referéncias

* ↑ Mwita 2008, p. 2.

## Fonts

* (en) Leonard Chacha Mwita, 2008, Verbal Tone in Kuria, tèsa, Los Angeles, University of California.
# Kurigalzu Ier

Kurigalzu Ier foguèt un rèi de la dinastia kasita dau reiaume de Babilònia (vèrs 1401-1388 aC). Succediguèt a Kara-indash e foguèt remplaçat per Kadashman-Enlil Ier. Durant lo rèine, prenguèt benlèu la vila de Kabnak e seriá lo fondator de Dur-Kurigalzu.

## Liames intèrnes

* Babilònia.
# Kuroda Kiyotaka

Kiyotaka Kuroda (1840 - 1900) samurai, militar e òme politic foguèt primièr ministre de Japon entre 1888 e 1889.
| Precedit per Ito Hirobumi | Primièr ministre de Japon 30 d'abril de 1888 - 25 d'octobre de 1889 | Seguit per Sanjo Sanetomi |
* Wikimedia Commons prepausa de documents multimèdia liures sus Kuroda Kiyotaka.
# Kurt Alder

Kurt Alder (n. en 1902, m.1958) foguèt un quimista alemand. Recebèt, amb Otto Paul Hermann Diels, lo Prèmi Nobel de Quimia de 1950.

## Biografia

Nasquèt lo 10 de julhet de 1902 dins la vila de Chorzów, vila situada a Polonha mas que foguèt annexada a Alemanha durant l'invasion polonesa e adoptèt lo nom de Königshütte. Foguèt forçat a abandonar la siá vila natala per motius politics durant la Primièra Guèrra Mondiala, e estudièt quimia a l'Universitat de Berlin a comptar de 1922. Finalizèt posteriorament los sieus estudis de quimia a l'Universitat de Kiel, ont se doctorèt lo 1926 jos la supervision de Otto Paul Hermann Diels.
Lo 1936 dintrèt trabalhar a l'entrepresa IG Farben dins la vila de Leverkusen, ont trabalhèt en la produccion de cauchó sintetic. Lo 1940 foguèt dessignat professor de tecnologia experimentala de quimia e produchs quimics a l'Universitat de Colonha e director de l'Institut de Quimia.
Alder Moriguèt lo 20 de junh de 1958 dins la vila de Colonha, situada a la estat alemand de Ren del Nòrd-Vestfàlia.

## Recèrca scientifica

Adler e Otto Paul Hermann Diels descobriguèron la sintèsi dienica o reaccion Diels-Alder. Aquela consistís en una reaccion qu'una diolefina, compausada amb dos dobles ligams, s'apond a un compausat amb un doble ligam flanquejat per grops de carbonil o carboxil, lo que conforma una estructura anerada.
L'an 1950 foguèt premiat, amb Otto Paul Hermann Diels, amb lo Prèmi Nobel de Quimia per la descobèrta e desvolopament de la reaccion Diels-Alder.

## Liames extèrnes

* (de) Kurt Alder (Deutsche Biographie)
* Portal de la quimia
# Kura nago

Lo kura nago es una lenga ioroboïda parlada en Benin.

## Localisacion

Lo kura nago es parlat dins las comunas de Bassila, Ouaké e Djougou, dins lo departament de la Donga.

## Classificacion

Lo kura nago fa partida d'un continuum dialèctal, l'ede, qu'acampa de parlars de la familha ioroboïda. Aquels dialèctes ede, que son presents en Benin e en Tògo, son, fòra del kura nago, lo cabe, l'ica, l'idaca, lo manigri, lo nago, l'ije, l'ife. Per Blench, l'ede es pas qu'un grop de dialèctes del ioroba. Lo tèrme ede es en mai lo mot ioroba per « lenga ».

## Referéncias

* ↑ Kluge et alii 2011, p. 3-4.
* ↑ Blench 2019, p. 108.

## Fonts

* (en) Roger Blench, 2019, An Atlas of Nigerian Languages
* (en) Angela Kluge, E. I. K. Durieux-Boon, J. A. Durieux, 2011, [A sociolinguistic survey of the Ede language communities of Benin and Togo, Volume 6: Kura language area], SIL International.
# Kurt Baldinger

Kurt Baldinger (Binningen, Soïssa, 17 de novembre de 1919 - Heidelberg, Alemanha, 17 de genièr de 2007) foguèt un lingüista e filològ soís. Faguèt de contribucions importantas en francés, en occitan e en gascon. Es l'autor d'un corpus d'occitan medieval e d'un corpus de gascon medieval. K. Baldinger considerava lo gascon coma lenga distinta de l'occitan, posicion mantenguda per l'Acadèmia de Sciènças de l'Universitat d'Heidelberg, on la soa equipa contunha d'amplificar lo corpus de gascon medieval amb la collaboracion d'equipas internacionalas, en particular americana (T. Field, Michigan, USA) e francesa (J.P. Chambon, París).

## Biografia

Kurt Baldinger nasquèt en 1919 a Binningen, una vilòta pròcha de Basilea, dins una familha de classa mejana. Quand aviá 12 ans, son paire, un professor de l'ensenhament segondari moriguèt. Tre qu'obtenguèt lo bachelierat en 1938, comencèt a trabalhaar coma monitor d'educacion fisica dins un licèu de Nauta Engadina, e a l'encòp estudiava dins las Universitats de Genèva e de Basilèa. Se diplomèt coma professor dins las disciplinas de filologia germanica, de filologia francesa e d'istòria. En 1947 se maridèt amb Heidi Isler, e amassa aguèron 4 enfants. En 1948 obtenguèt son doctorat a l'Universitat de Basilèa gràcias a sa tèsi Kollektivsuffixe und Kollektivbegriff, ein Beitrag zur Bedeutungslehre im Französischen mit Berücksichtigung der Mundarten, jos la direccion del romanista Walther von Wartburg. Ne venguèt puèi son discípol e un de sos collaboradors principals dins l'elaboracion de son Diccionari Etimologic Francés.
# Kurnool

Kurnool (Carnol, en telogo: కర్నూలు Karnūlu) es una vila de l'estat d'Andhra Pradesh, en Índia.

## Administracion

Kurnool es lo capluòc del districte de Kurnool.

## Demografia

Al recensament de 2011, la populacion de la vila èra de 430 214 abitants e aquela de l'aglomeracion, sonada la metropòli, èra de 484 327.

## Fonts

* (en) Kurnool: Census 2011-2020 data
# Kupa

Lo kupa es una lenga nupoïda parlada en Nigèria.

## Localisacion

Lo kupa es parlat dins 52 vilatges de la zòna de govèrn local de Kogi, dins l'Estat de Kwara.

## Referéncias

* ↑ Blench 2019, p. 61.

## Fonts

* (en) Roger Blench, 2013, The Nupoid Languages of West-Central Nigeria. Overview and Wordlists
* (en) Roger Blench 2019, An Atlas of Nigerian Languages
* Portal de las lengas
# Kurfürstendamm

Lo Kurfürstendamm (si ditz familiarament Ku'damm) es una avenguda de Berlin lònga de 3,5 quilomètres. Au sègle XVI, lo Kurfürstendamm èra qu'una simpla cauçada.
Suls autres projèctes Wikimèdia :
# Gooik

Gooik es una comuna de la província bèlga del Brabant Flamenc.
# Gor (Granada)

Gor (Granada) es un municipi de la província espanhòla de Granada e de la Comunautat Autonòma d'Andalosia.